อายุ24ทำหมันได้2ปีแล้วค่ะ ประจำเดือนมาปกติทุกเดือน ครั้งล่าสุด มาปลายเดือนตุลาคม แล้วต้นเดือนพฤศจิกา มีเลือดออกมาแบบปลิบๆแค่วันเดียว หลังจากนั้นประจำเดือนไม่มาเลยค่ะ มีช่วงกลางเดือนธันวามีน้ำใสๆออกมาคิดว่าประจำเดือนแต่ไม่ใช่ค่ะ จนตอนนี้5มกราคมประจำเดือนยังไม่มาเลยค่ะ แต่เคยมีอาการเหมือนจะปวดประจำเดือน แบบนี้คิดว่ายังไงคะ ขอคำตอบหน่อยนะคะ
สวัสดีครับ ถ้าทำหมันเรียบร้อยแล้ว ก็น่าจะสามารถตัดปัญหาเรื่องการตั้งครรภ์ไปได้ กระนั้น การที่ประจำเดือนยังขาด แสดงว่ามีความผิดปกติในระดับฮอร์โมนเพศหญิง ทำให้การตกไข่หรือการหลุดลอกของเนื้อเยื่อมดลูกแปรปรวนครับ ซึ่งเกิดได้จากหลายสาเหตุดังนี้ครับ1. น้ำหนักลด อดอาหาร2. โรคถุงน้ำหลายในรังไข่ ทำให้การตกไข่ผิดปกติ3. โรคทางกายอื่นๆ เช่น ภาวะธัยรอยด์ต่ำ4. ต่อมใต้สมองที่ผลิตฮอร์โมนมีปัญหา5. ความเครียดเนื่องจากอาการเป็นมานาน 3 เดือนแล้ว ประจำเดือนก็ยังขาดอยู่ ในกรณีนี้ แนะนำให้พบแพทย์ผู้เชี่ยวชาญด้านนรีเวช เพื่อทำการตรวจวินิจฉัยและรักษาต่อไปดีกว่าครับ เพราะแต่ละโรคนั้นมีวิธีรักษาที่แตกต่างกันครับ